Самата твърдост на водата не се променя от този омекотител, а се намалява свойството на водата да образува варовик, тоест този продукт е един вид неутрализатор на варовик. Физико-химичният състав на водата реално не се променя. Твърдостта на водата остава еднаква, но все пак се променя формата, под която се проявява твърдостта. Точно затова и ако измерите с уред или капки твърдостта на водата, няма да отчетете промяна, тъй като количеството на калциевите и магнезиевите йони в нея не се е променил, но реално свойството на тези йони да образуват CaCO3– варовик се променя тъй като те са неутрализирани. В лабораторни условия е установено, че този продукт достига до над 87% ефективност в намаляването на варовика, което е най-високото за подобен вид омекотител.